b'\n_START_ARTICLE_\nMeze\n_START_PARAGRAPH_\nMeze on L\xc3\xa4hi-id\xc3\xa4n, it\xc3\xa4isen V\xc3\xa4limeren ja Balkanin alueilla suosittu alkuruokalajitelma. Sana meze tulee persian kielen sanasta \xd9\x85\xd8\xb2\xdb\x8c\xd8\xaf\xd9\x86 mazzidan, maistaa. Mezet ovat samankaltaisia kuin espanjalaiset tapakset._NEWLINE_Mezet ovat pieni\xc3\xa4 lautasella tarjottavia alkuruokia, jotka on suunniteltu nautittavaksi alkoholin kera tai muuten vain naposteltaviksi. Iranissa niit\xc3\xa4 tarjoillaan alkoholin ohella juhlissa tai vieraille. Kreikassa, Libanonissa, Syyriassa ja Turkissa mezej\xc3\xa4 tarjotaan nautittavaksi anisviinan kanssa kahviloissa ja baareissa. Niit\xc3\xa4 voidaan suurempina annoksina sy\xc3\xb6d\xc3\xa4 my\xc3\xb6s p\xc3\xa4\xc3\xa4ruoaksi._NEWLINE_Mezein\xc3\xa4 saatetaan Turkissa tarjota esimerkiksi oliiveja, pieni\xc3\xa4 viinilehtik\xc3\xa4\xc3\xa4ryleit\xc3\xa4, leip\xc3\xa4\xc3\xa4, valkosipulilla maustettua jogurttia ja tulista tomaatti-persilja-tahnaa.'